Victor Kiplangat (ugandisk friidrettsutøver)

Victor Kiplangat (født 10. november 1999) er en ugandisk friidrettsutøver som konkurrerer i langdistanseløp, terrengløp og fjelløp. Han vant VM i fjelløp 2017.

Idrettskarriere

2016 
Kiplangat deltok i juniorklassen i VM i fjelløp 2016. Han kom på andreplass individuelt, og Uganda vant også lagkonkurransen, der hans to landsmenn Joel Ayeko og Albert Chemutai kom på første- og tredjeplass individuelt.

2017 
Han deltok i det ugandiske mesterskapet i terrengløp, og kom der på tredjeplass i juniorklassen. Han deltok i juniorklassen i VM i terrengløp 2017, der han kom på 19.-plass individuet, og Uganda kom på fjerdeplass i lagkonkurransen. 

I VM i fjelløp 2017 i Italia vant han seniorklassen, og Uganda vant også lagkonkurransen.

Referanser

Eksterne lenker 
 
  Profil hos All-Athletics 

Ugandiske friidrettsutøvere
Terrengløpere
Verdensmestere i friidrett for Uganda
Fødsler i 1999
Deltakere for Uganda under Samveldelekene 2022
Friidrettsutøvere under Samveldelekene 2022
Gullmedaljevinnere under samveldelekene for Uganda
Deltakere for Uganda under VM i friidrett 2023
Personer fra Northern Region i Uganda